《拟古》
宋代·苏泂

汉光昔未遇，颇为兄嫂欺。
谁知韩王信，本是屠沽儿。
他时筑将坛，意气帝者师。
中兴屏新莽，长剑诛赤眉。
皇天生一物，大小随其资。
倒令饥与寒，何以生育为。
永言观厥成，圆璧殊方圭。
天意定不尔，变化应须时。
少小弄文翰，把笔能哦诗。
十五学缀文，如茧中抽丝。
青云付达官，十九名新知。
南辕异燕路，鄙笑无挈提。
甘心穷阎中，疏食黄瓜虀区区蠹鱼习。
槁死不可医。闲斋秉微尚，
高视圣者师。谩言苦如荼，
谁信甘如饴。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。